अंकुश अनामी (उद्योगी)

अंकुश अनामी भारतीय फैशन उद्यमी हैं, वह वर्ल्ड डिजाइनिंग फोरम के संस्थापक व सीईओ के पद पर कार्यरत है। वर्ल्ड डिजाइनिंग फोरम विश्व स्त्तर पर फैशन डिजाइनरों का एक संगठन हैं जिसका कार्य डिजाइनरों को एक पटल पर ला कर उनकी मदद करना हैं। वर्ल्ड डिज़ाइनिंग फ़ोरम के संस्थापक और सीईओ के रूप में वह डिज़ाइन उद्योग को बदलने और दुनिया भर में महत्वाकांक्षी डिजाइनरों को प्रेरित करने में लगे हुए हैं।

जीवन परिचय 
अंकुश अनामी का जन्म उत्तर प्रदेश की राजधानी लखनऊ में हुआ था। उनके पिता का नाम अनुराग प्रसाद अनामी व माँ का नाम स्वर्गीय अनीता अनामी हैं। अनामी का विवाह शिल्पी रानी से हुआ व दोनों के 2 बच्चे हैं जिनके नाम सुख अनामी और खुश अनामी हैं। अनामी ने अपनी स्कूली शिक्षा लखनऊ और उच्च शिक्षा दिल्ली विश्वविद्यालय से बिजनेस एडमिनिस्ट्रेशन (एम.बी.ए.) में मास्टर और इंजीनियरिंग (बी.टेक) में स्नातक की डिग्री लेकर पूरी की थी।

कैरियर 
वर्ल्ड डिजाइनिंग फोरम की स्थापना वर्ष 2017 में अंकुश अनामी द्वारा की गयी थी। अनामी ने फोरम की स्थापना देश विदेश के डिजाइनरों के हुनर को देखते हुए उन्हें सही मंच देने के उद्देश्य से की थी। अनामी ने फोरम के बैनर से कई ऐसे कार्यक्रमों का आयोजन किया जिसमे डिजाइनरों को अपनी प्रदर्शनी दिखने का अवसर मिला, यह कार्यक्रम क्षेत्रीय प्रशासन और राज्य स्तरीय सरकार के समर्थन से किये गए थे। अंकुश अनामी ने गोवा में आयोजित हुए विश्व के फैशन डिजाइनर कॉन्क्लेव का आयोजन फोरम के बैनर द्वारा किया जिसमे फैशन डिजाइनिंग के भविष्य को आकार देने के लिए देश के 200 फैशन डिजाइनरों के साथ-साथ 30 से अधिक प्रकार के हस्तनिर्मित कपड़े और 100 से अधिक बुनकरों को आमंत्रित किया था। 

फरवरी 2023 में अंकुश अनामी ने वर्ल्ड डिजाइनिंग फोरम के बैनर से आगरा के विश्व प्रसिद्द ताज महोत्सव में भी अपनी भागीदारी दर्ज़ कराई और फोरम द्वारा डिजाइन किये गए परिधानों को पहनकर मॉडल्स ने रैंप पर प्रदर्शन किया था। आगरा में ही फोरम द्वारा आगरा युथ फेस्टिवल का आयोजन भी अनामी के सरंक्षण में हुआ जिसमे मिस यूनिवर्स नेहल चुडासमा ने शिरकत की थी।

सन्दर्भ

बाहरी कड़ियाँ 
इंटरनेट मूवी डेटाबेस पर अंकुश अनामी 

इंस्टाग्राम पर अंकुश अनामी
भारतीय उद्यमी
जीवित लोग
उद्यमी
भारत के लोग